Nemzetközi üzleti partnerkereső felület az ellátási láncok újraépítése érdekében
2022-03-24 - 2023-02-01 | Online
Európa számos gazdasági, környezeti és társadalmi kihívással néz szembe napjainkban. Az ellátási lánc megszakadása súlyosan érintette a Covid alatt a vállalkozásokat, melyet csak tetéznek az ukrajnai válság okozta újabb elakadások. E kihívások kezelése érdekében az Európai Unió új intézkedéseket indított az egységes piac ellenálló képességének megerősítése és a fenntartható, digitális és globálisan versenyképes gazdaság kiépítése érdekében.

Az Enterprise Europe Network és az uniós klaszterek alapvető szerepet játszanak a nemzetközi ellátási láncok sebezhetőségének enyhítésében. E sürgető kérdések megoldására a hálózat létrehozta az ellátási láncok rugalmasságával foglalkozó online platformot, mely segít a vállalatoknak a meglévő ellátási láncok megtartásában, átszervezésében vagy cseréjében, valamint a termelés fenntartásához szükséges nyersanyagok, alkatrészek, komponensek és/vagy (fél)késztermékek vagy szolgáltatások beszerzésében.
Az angol nyelvű felület b2b tárgyalási lehetőséget biztosít online formában, díjmentesen 2023. február 28-ig a vállalkozók számára.
Fő célok

Nyersanyagokra, alkatrészekre, részegységekre és/vagy (fél)késztermékekre, szolgáltatásokra vonatkozó üzleti ajánlatok közzététele;
Az európai vállalatok által az ellátási láncuk fenntartására irányuló kérések népszerűsítése;
Összehozni a nemzetközi beszállítókat az áruk és szolgáltatások vevőivel;
Határokon átnyúló kapcsolatok kialakítása vállalkozások, iparágak, támogató szervezetek, tudományos körök, érdekelt felek és kulcsfontosságú döntéshozók között.

Főbb témák

Mezőgazdaság és élelmiszeripar
Építőipar
Digitális
Elektronika
Energiaigényes iparágak
Egészségügy
Mobilitás, közlekedés, autóipar
Nyersanyagok
Megújuló energia
Textil

A „The Supply Chain Resilience platform” az Enterprise Europe Network nemzetközi vállalkozásfejlesztési hálózat, az Európai Klaszter Együttműködési Platform, az Európai Bizottság és az EISMEA támogatásával jött létre. A regisztráció, online üzleti tárgyalások lebonyolítása és szakmai programokon való online részvétel díjmentes.
REGISZTRÁCIÓ

MEDICA Healthcare Brokerage Event 2022
2022-09-01 - 2022-12-15 | Online, Düsseldorf, Németország
Az egészségipar első számú nemzetközi találkozóhelye, a MEDICA 2022 (november 14-17.) alkalmából, az Enterprise Europe Network (EEN) nemzetközi üzletember találkozót szervez, melynek immár 20 éves hagyománya van.

Idén ismét lehetőség lesz személyes találkozók lebonyolítására is a MEDICA 2022 teljes időtartama alatt. Azok számára, akik nem tudnak utazni vagy helyszíni találkozókat foglalni, 2022. december 15-ig online tárgyalási lehetőség is biztosított. Emellett webináriumok, előadások, pitchek és egyéb tartalmak is várják a résztvevőket, akárcsak 2021-ben.

Online üzletember találkozó: 2022. szeptember 1. – december 15.
Személyes üzletember találkozók a MEDICA vásár ideje alatt: 2022. november 14-17. Helyszín: Messe Düsseldorf, Hall 6, First Floor Gallery, Stand A6.1
Miért érdemes részt venni:

Kezdeményezzen új üzleti kapcsolatokat.
Találkozzon innovatív technológiák szolgáltatóival egész Európából és Európán kívülről.
Lépjen kapcsolatba potenciális partnerekkel a jövőbeli együttműködés érdekében.
Teremtsen határokon átnyúló, hosszú távú üzleti kapcsolatokat.
Találjon új partnereket kutatási projektekhez.

Regisztrációs díjak
150 euró – vállalkozások, szövetségek, kutatóintézetek stb.
75 euró – startupok (EEN, 2020. január 1-jén, vagy azt követően alapítva)
0 euró – befektetők, üzleti angyalok
0 euró – külföldi termékek forgalmazásával foglalkozó vállalkozás vagy állami vásárló
Minden résztvevő, aki tájékoztatja a szervezőket a B2B-nek köszönhetően született együttműködésről és ezt megerősíti írásban, visszakapja a regisztrációs díjat.
A regisztrációs díj nem tartalmazza a MEDICA vásárra szóló belépőjegyet.
A MEDICA belépőjegyre csak akkor van szüksége, ha a vásár ideje alatt, személyesen, a helyszínen vesz részt üzletember találkozón: https://www.medica-tradefair.com/

További információ és regisztráció: https://medica-healthcare-brokerage-event-2022.b2match.io/

Codex4SMEs 2020-2023 - személyre szabott orvoslás
2022-09-05 - 2023-09-30 | Online
E Codex4SMEs információs és hálózati platform a személyre szabott orvoslás, a biomarkerek fejlesztése és a (kísérő) diagnosztika valamennyi szereplőjének szól. Ha szeretné továbbfejleszteni (kísérő)diagnosztikáját vagy biomarkereit, és szüksége van betegadatokhoz és humán mintaanyagokhoz való hozzáférésre, akkor vegyen részt a Codex4SMEs hálózatban és rendezvényeken.

Itt szakértőket és a biobankok képviselőit találja, akik tájékoztatják Önt a mintaanyagokhoz való hozzáférésről és a személyre szabott orvosláshoz szükséges termékek továbbfejlesztéséről. Használja ki a lehetőséget, hogy a szakértőkkel négyszemközti beszélgetéseken interjút készítsen, és tanácsot adjon a jövő diagnosztikájának kilátásairól.
Kinek?
KKV-k, gyógyszeripari vállalatok, gyártók, szolgáltatók, kutatócsoportok, klinikusok, klaszterszervezetek, amelyek a személyre szabott orvoslás területén tevékenykednek, és a következőkre összpontosítanak:

(kísérő) diagnosztika
Lab-on-a-chip
In Vitro diagnosztika
Mesterséges intelligencia és képalkotás
viselhető eszközök
Bioinformatika
e-egészségügy
Finanszírozás és beruházások
És mindazok, akik érdekeltek a személyre szabott orvoslás fejlesztésében.

Miért érdemes részt venni?
Vállalkozásként – találjon képzett európai szakértőket és együttműködő partnereket a hatékony személyes találkozók során.
Kutatási és technológiai szervezetként – találjon európai partnereket a technológiatranszferhez.
Termékfejlesztőként – találjon partnereket az új technológiák és innovatív megoldások megvitatásához.
A Codex4SMEs projektről
Az Interreg North-West Europe Codex4SMEs projekt a „megfelelő gyógyszert, a megfelelő dózisban, a megfelelő időben, a megfelelő betegnek” misszió jegyében finanszírozza az innovatív diagnosztika fejlesztését a személyre szabott egészségügyi ellátás javítása érdekében Európában. A finanszírozási program célja, hogy támogassa az élettudományi és orvostechnológiai ágazatban működő, diagnosztikai fejlesztéssel foglalkozó kis- és középvállalkozásokat (kkv-kat). A továbbfejlesztett diagnosztikák kifejlesztése érdekében hat uniós ország kilenc partnere erős gyorsított programot indított, amely a kkv-knak a teljes értéklánc mentén szolgáltatások széles skáláját kínálja.
A Codex4SMEs támogatási program

Tájékoztató a közvetlen uniós alapokról
2022-12-06 10:00 - 12:00 (Europe/Helsinki) | Pécsi Kereskedelmi Központ
A Magyar Fejlesztésösztönző Iroda Nonprofit Kft. a Pécs-Baranyai Kereskedelmi és Iparkamara közreműködésével tájékoztatót tart a közvetlen uniós alapokról 2022. december 6-án Pécsett.

A közvetlen alapok jelentős finanszírozási lehetőséget jelentenek és a 2021–2027-es uniós költségvetésben összesen mintegy 377 milliárd EUR-t tesznek ki. A közvetlen finanszírozás a területek széles körét fedi le. A 24 különböző alap számos kiemelt iparágat (pl. energia, mezőgazdaság, egészségügy) és számos fontos fejlesztési irányt (pl. digitalizáció, innováció, külső piaci hozzáférés) céloz meg, továbbá a zöldítés és az éghajlatvédelem is prioritásként szerepel.
A közvetlen alapokra a nagyvállalatok, kis- és középvállalkozások, a növekedési szakaszban lévő induló vállalkozások, egyetemek, kutatóintézetek vagy nonprofit szervezetek is sikeresen pályázhatnak. A Magyar Fejlesztésösztönző Iroda Nonprofit Kft. (MFOI) e célcsoportok mindegyikének nyújt szolgáltatásokat, és prioritásként kezeli az érintett nemzeti és nemzetközi szereplők összefogását és összekapcsolását.
Az MFOI 2021-ben kezdte meg működését azzal a céllal, hogy segítse a magyar, valamint közép- és kelet-európai vállalkozásokat a közvetlen uniós források megszerzésében. Az MFOI, mint tanácsadó és projektíró vállalat feladata, hogy a kezdeti fejlesztési és projektötleti szakasztól kezdve egészen a közvetlenül kezelt alapokra vonatkozó javaslat benyújtásáig testre szabott támogatást nyújtson ügyfeleinek. Fontos megjegyezni, hogy számos közvetlen alapra csak nemzetközi konzorciumként lehet pályázni, amelyben több tagállam, tagjelölt ország és potenciális tagjelölt ország képviselői működnek együtt. Az MFOI a szükséges nemzetközi kapcsolatok biztosításával is támogatja az ilyen konzorciumok kialakítása iránt érdeklődő nemzeti-nemzetközi szereplőket.

A szakmai rendezvény mélyreható ismereteket nyújt a 2021–2027-es programozási időszakban közvetlenül elérhető és pályázható 24 uniós alap keretéről, feltételeiről.
A rendezvény időpontja: 2022. december 6. 10.00 óra
Helyszíne: Pécs-Baranyai Kereskedelmi és Iparkamara, 7625 Pécs, Majorossy Imre utca 36.
Program
9.30–10.00 Érkezés, regisztráció
10.00–10.30 Hivatalos megnyitó – Rabb Szabolcs, főtitkár, Pécs-Baranyai Kereskedelmi és Iparkamara és Dászkál János, vezető menedzser, Magyar Fejlesztésösztönző Iroda Nonprofit Kft.
10.30–11.00 Az európai uniós alapok ismertetése – Dászkál János, vezető menedzser, Magyar Fejlesztésösztönző Iroda Nonprofit Kft
11.00–12.00 Kérdések és válaszok
12.00–13.00 Networking

A részvétel ingyenes, de regisztrációhoz kötött. Kérjük, hogy részvételi szándékát 2022. december 1-ig jelezze az alábbi űrlap kitöltésével.

Az eseményre a jelentkezés lezárult.

Magyar-Német Üzleti Workshop
2022-12-06 14:00 - 16:00 | Magyar Kereskedelmi és Iparkamara, Szabadság tér 7, Budapest, Pest, 1054, Magyarország
A Magyar Kereskedelmi és Iparkamara Magyar-Német Tagozata 2022. december 6-án a tagozat éves közgyűlésével egybekötött Magyar-Német Üzleti Workshopot szervez.
A rendezvény célja, hogy tájékoztassa a hazai kis- és középvállalkozásokat a német gazdaság aktualitásairól, a német-magyar bilaterális kapcsolatokról, az energiakrízis kezeléséről a Magyarországon jelenlévő német vállalatoknál és bemutasson egy, a német piacon sikeres hazai vállalatot.
Az előadások után a résztvevőknek lehetőségük nyílik kérdések feltevésére.
A fórumot követően a Magyar-Német Tagozat éves közgyűlésére kerül sor a tagozati tagvállalatok részvételével.
PROGRAM

13.30 – 14.00
Regisztráció

14.00 – 14.05
Köszöntők
Bódi László, az MKIK Magyar-Német Tagozatának elnöke

14.05 – 14.25
Német-magyar gazdasági kapcsolatok, a német gazdaságpolitika aktualitásai, energiakrízis és annak hatásai az EU gazdasági motorjára, a német G7 elnökség tapasztalatai
Robert Zeßner, gazdasági attasé, Német Nagykövetség Budapest

14.25 – 14.45
Tapasztalatok az energiakrízis kezelésében a Magyarországon jelenlévő német vállalatoknál
Kottmayer Krisztina, projektvezető, energia- és termeléshatékonysági képzések, Német-Magyar Ipari és Kereskedelmi Kamara

14.45 – 15.05
A Z Elektronika Kft. üzleti sikerei a német piacon – tapasztalatok az Enterprise Europe Network (EEN) használata kapcsán – Best practice céges bemutató
Dallos László, ügyvezető, Z Elektronika Kft.

15.05 – 15.15
Kérdések és válaszok

15.15 – 15.45
A Magyar-Német Tagozat éves közgyűlése

15.45 – 16.00
Networking kávészünet

A részvétel ingyenes, de előzetes online regisztrációhoz kötött. A jelentkezéseket december 2-án igazolják vissza.
REGISZTRÁCIÓ

Adófórum a 2023. évi adóváltozásokról
2022-12-07 08:30 - 14:00 | Pécsi Kereskedelmi Központ
A rendezvényen résztvevők az adójogszabályok aktualitásairól, az azokban bekövetkező 2023. évi változásokról értesülhetnek első kézből a NAV munkatársaitól.

Fotó: pixabay.com
Programterv

08:30 – 09:00
Regisztráció

09:00 – 09:30
Adóigazgatási eljárásokkal kapcsolatos változások

Előadó: Dr. Virág Orsolya – NAV

09:30 – 10:30
SZJA, TB, SZOCHO

Előadó: Dr. Farkas Petra – NAV

10:30 – 10:45
Szünet – parkolási adminisztráció

10:45 – 11:30
ÁFA

Előadó: Zsenkovics Diána – NAV

11:30 – 12:30
KATA, TAO

Előadó: Banitz István – NAV

12:30 – 12:45
Szünet – parkolási adminisztráció

12:45 – 13:45
Helyi adóváltozások

Előadó: Dr. Gyarmati Mária – Önkormányzati Adóhatósági Főosztály

(A sorrend változásának jogát fenntartjuk!)
A rendezvényen való részvétel ingyenes (rendezett kamarai hozzájárulással rendelkezőknek), de előzetes regisztrációhoz kötött.
Kérjük, hogy részvételi szándékát 2022. december 5-ig jelezze az alábbi űrlap kitöltésével!

Adófórum_20221207

Résztvevő neve
*

Képviselt cég / egyéni vállalkozó neve
*

Online vagy személyesen szeretne részt venni?
*

Online

Személyes részvétel

Adószám
*

E-mail cím
*

Adatkezelési tájékoztató
*

A rendezvény adatkezelési tájékoztatóját megismertem, annak tartalmát elfogadom.

Adatkezelési tájékoztató

Beküldés

Miért éppen Afrika? - Külpiaci tréning
2022-12-07 09:00 - 16:15, 2022-12-14 09:00 - 16:15 | HEPA Magyar Exportfejlesztési Ügynökség székháza, 1027 Budapest, Kacsa utca 15., Budapest, 1027
A HEPA Magyar Exportfejlesztési Ügynökség Exportakadémia Képzési Központja 2 napos, Afrika fókuszú külpiaci tréninget szervez.
Afrika jelentősége napjainkban rendkívüli módon felértékelődik és az olyan kihívások, mint a túlnépesedés, vagy a klímaváltozás súlyossága mellett komoly lehetőségeket hordoz magában, így óriási kiaknázatlan üzleti kapacitások rejlenek a kontinensben. Afrikában lényegében nincs az az innováció, üzleti vállalkozás, amely ne találhatna megrendelőkre. Ez nem csupán a nagy magyar multinacionális vállalatokra igaz, hanem a kis- és középvállalkozásokra is.
A tájékozottság elengedhetetlen és egyértelmű versenyelőnyt jelent a külpiaci megjelenésben. Ezért a HEPA konkrét piaci orientációval, tudással, információkkal készíti fel a hazai kis- és középvállalkozások munkatársait a kontinens interkulturális kommunikációs és tárgyalástechnikai, gazdasági, geopolitikai sajátosságairól, amelyek ismeretében piacra lépésük esetén mérsékelhetik a régió adta kihívásokat.
A képzés időpontja: 2022. december 7. (szerda) és 2022. december 14. (szerda) 9:00-16:15 óra között.
A képzés helyszíne: HEPA Magyar Exportfejlesztési Ügynökség, földszinti rendezvényterem (1027 Budapest, Kacsa utca 15-23.)
A tréning programja itt érhető el: Miért éppen Afrika_külpiaci tréning_HEPA

További információ és regisztráció:
REGISZTRÁCIÓ

Knowledge to Money klubnap
2022-12-13 14:00 - 17:00 | HEPA Magyar Exportfejlesztési Ügynökség székháza, 1027 Budapest, Kacsa utca 15., Budapest, 1027
A HEPA Magyar Exportfejlesztési Ügynökség, az Enterprise Europe Network magyarországi konzorciumvezető partnereként tisztelettel meghívja Önt a Knowledge to Money Club napra. A hazai üzleti coach-okkal közösen szervezett rendezvénysorozat célja a magyar pályázók sikerességének javítása a Horizon Europe EIC Accelerator programban.

Helyszín: HEPA Magyar Exportfejlesztési Ügynökség (1027 Budapest, Kacsa utca 15-23., földszint)
Időpont: 2022. december 13. (kedd) 14.00 óra
REGISZTRÁCIÓ (kérjük, kattintson IDE!)
A rendezvényen való részvétel díjmentes, de regisztrációhoz kötött!
PROGRAM
14.00 – 14:05 Megnyitó – Pesti István, Dervalics Ákos – K2M Club alapítók
14:05 – 14:10 Köszöntő – Kardos Levente, HEPA Enterprise Europe Network
14:10 – 14:30 A European Innovation Council (EIC Accelerator) program aktualitásai – Divinyi Ágnes, Nemzeti Kutatási, Fejlesztési és Innovációs Hivatal
14:30 – 14:50 EIC Accelerator pályázó bemutatkozása (TBD)
14:50 – 15:10 Szünet, networking
15:10 – 15:30 Bevezetés az EIT InnoEnergy Business Investment Platform finanszírozási programba – Dervalics Ákos, EIT InnoEnergy HUB
15:30 – 16:00 EIT Health Innostars Vállalkozás- és innovációfejlesztési programjai – Bubori Zsolt, EIT Health Innostars
16:00 – 16:30 – Kérdések és válaszok
A klubnap társszervezői: HEPA Magyar Exportfejlesztési Ügynökség Nonprofit Zrt.; Enterprise Europe Network; Nemzeti Kutatási, Fejlesztési és Innovációs Hivatal.

A Pécs-Baranyai Kereskedelmi és Iparkamara az Enterprise Europe Network dél-dunántúli irodájának működtetője.

Fahulladék volt, bevétel lesz
2022-12-15 09:30 - 11:00 | Online
Fahulladék keletkezik a vállalkozás működése közben? Eddig nem tudta, mihez kezdjen vele? Mutatunk egy megoldást, ami bevételt is jelent a vállalkozásnak!

A Pécs-Baranyai Kereskedelmi és Iparkamara elkötelezett a fenntartható, észszerű gazdaság mellett. Ezt igyekszik erősíteni a helyi vállalkozásokkal történő szoros együttműködéssel, valamint a vállalkozások közti kooperációs lehetőségek megteremtésével.
A mohácsi székhelyű Kronospan-Mofa Hungary Kft. olyan partnereket keres, akiktől fa hulladékot vásárolhat fel. Az online fórumon megismerkedhet a részletekkel, és választ kaphat kérdéseire.
A program röviden:

Prezentáció: Kronospan/FALCO + fa-újrahasznosítási technológia + körforgásos gazdaság a gyakorlatban (15 perc)
Fahulladék-specifikációk, begyűjtési-előkezelési-logisztikai-újrahasznosítási legjobb gyakorlatok (15 perc)
Koncesszió hulladékgazdálkodásban, a MOL szerepe 2023. július 1-jétől, hogyan hat ez a fahulladékok piacára (15 perc)
Kérdések / válaszok

Mint ismeretes, az ipari szegmens fa-csomagolási hulladékai (egyéb más hulladékáramok mellett) 2023. július 1-jétől a MOL, mint koncesszor tulajdonába kerülnek a hulladékká válás pillanatában. A Kronospan-Mofa Hungary Kft., valamint szombathelyi társgyára (Falco Zrt.) koncesszori alvállalkozóként pályázik a fa hulladékkezeléssel kapcsolatban.
A cég szombathelyi gyárában jelenleg fahulladékból is gyártanak forgácslapot. Az ehhez szükséges fahulladékuk ~50%-át szerzik be Magyarországról, a többit importálják. Cél a magyar mennyiségek további emelése és a 100%-ban fahulladékból, újrahasznosítással történő forgácslap-gyártás.
A cég keresi azon potenciális partnereit, akiktől az alábbi pontokban felsorolt fa hulladékot felvásárolhatják:

Fa-csomagolási hulladékok (raklap, láda, kaloda, kábeldob, doboz stb.)
Építési-bontási fahulladékok (léc, gerenda, zsalu, bontott bútor stb.)
Bútor, illetve bútoripari leeső, méretre vágási maradék elemek (forgácslap, laminált forgácslap, OSB)
Tömörfa elemek (építő-, vagy bútoriparból)

Az online fórumon való részvétel díjmentes, de regisztrációhoz kötött, előfeltétele az alábbi regisztrációs űrlap kitöltése.
A regisztrált résztvevőknek a fórumot megelőző napon küldjük ki a találkozó linkjét (ZOOM).
Az eseményre a jelentkezés lezárult. Kérjük, vegye fel a kapcsolatot a szervezővel: Nagy Eszter, nagy.eszter@pbkik.hu
Fahulladék átvételi tudástár
